На 15.03.2024г. “РИФ СЪЛЮШЪНС” ООД  
сключи административен договор за финансиране № BG-RRP-3.004-0882-C01 “Технологична модернизация в предприятието” по Програмата за икономическа трансформация към Националния план за възстановяване и устойчивост. Договорът е подписан с Министерство на иновациите и растежа, в чиято структура е Главна дирекция „Европейски фондове за конкурентоспособност“,в качеството ѝ на Структура за наблюдение и докладване по Програмата за икономическа трансформация.

**Кратко описание и цели на проекта**

Общата цел на настоящото проектно предложение е да се повиши ефективността на производствените процеси и да се постигне по-висока производителност чрез цифровизация на процесите и разширяване на производствения капацитет на съществуващ стопански обект в гр. Благоевград.

Специфичните цели на проекта са:

1. Да се повиши производителността на предприятието при производството на мебели в съществуващ стопански обект, с цел удовлетворяване на пазарното търсене.

2. Да се осигурят необходимите предпоставки за подобряване качеството на съществуващите продукти, с цел пълно удовлетворяване на нарастващите пазарни изисквания.

3. Да се намалят производствените разходи с цел оптимизация на производствения процес и увеличаване на печалбата на дружеството.

4. Да се оптимизира производствената верига, което води до създаване на добри предпоставки за разширяване на пазарните позиции.

5. Да се внедрят нови технологии за възстановяване на икономическия потенциал на предприятието от периода преди COVID пандемията и да се създадат условия за растеж и развитие чрез цифровизация на производствените процеси с цел разширяване дейността на дружеството, осигуряване на устойчиво развитие в условията на динамична пазарна икономика с висок интензитет на конкуренцията на пазара.

6. Проектът да е в съответствие с принципа за „ненанасяне на значителни вреди“ и с принципите на равнопоставеност на жените и мъжете и осигуряване на равни възможности за всички.

Общата цел на проекта пряко кореспондира с целта на настоящата процедура и с постигане на специфичната цел на инвестиция „Програма за икономическа трансформация“ (ПИТ) към компонент „Интелигентна индустрия“ на Националния план за възстановяване и устойчивост (НПВУ).

Специфичните цели на проекта водят пряко до постигане на общата цел и ще бъдат постигнати посредством успешната реализация на планираната допустима по настоящата процедура проектна дейност, свързана с придобиване на ДМА - Автоматична едностранна кантираща машина - 1 бр. и Форматен циркуляр с наклоняем нож - 1 бр.

Чрез инвестицията по проекта ще се допринесе за повишаване конкурентоспособността в "РИФ СЪЛЮШЪНС" ООД, както и за по-успешното му присъствие на пазара чрез увеличаване обема на произведена продукция, оптимизиране и цифровизация на производствения процес, постигане на по-висока производителност, намаляване на производствените разходи и подобряване на предлаганите продукти.

**Стойност на проекта**

Стойността на проекта e 219 700.00 лв., от които 109 850.00 лв. европейско финансиране и 0,00 лв. национално финансиране.

**Очаквани резултати след изпълнение на проекта**

В рамките на реализацията на проектното предложение и обхванатата проектна дейност, са налице следните очаквани резултати:

- По линия на реализацията на планираната инвестиция в технологично оборудване за разкрой и кантиране - увеличен капацитет за производство на мебели с 20% в следствие от увеличение на производителността на тези етапи от производствения процес - увеличен капацитет на разкрой до 12-13 плоскости на ден и увеличен капацитет на кантиране до 300 лм дневно.;

- Създадени технологични предпоставки за автоматизирано и бързо кантиране и разкрой на материала, при кратки срокове, повишаващи конкурентоспособността на дружеството.

- Придобити нови цифровизирани технологии водещи до повишаване на автоматизацията на производствените процеси;

- Подобрено качеството на предлаганите продукти, с цел пълно удовлетворяване на нарастващите пазарни изисквания посредством закупените и въведен в експлоатация активи;

- Намалени производствените разходи посредством закупени и въведени в експлоатация енергийно и ресурсно ефективни активи; Внедрена нова технология за подобряване на ресурсната ефективност и ефикасност в производствения процес;

- Ръст на нетните приходи от продажби;

- Повишена конкурентоспособност на предприятието благодарение на създадените предпоставки за разширяване на пазарния дял на дружеството посредством подобрените производствени процеси и създадените технологични възможности за изпълнение на поръчки в кратки срокове, при конкурентна цена и високо качество;

- Подобрено качеството на предлаганите продукти посредством гарантирана прецизност при изработката чрез напълно автоматизирано производство ;

- Занижаване на грешките в следствие от човешкия фактор благодарение на автоматизацията на процесите.